recursal/SuperWikiNEXT-32B huggingface dataset:
**นกช้อนหอยศักดิ์สิทธิ์** หรือ **นกช้อนหอยศักดิ์สิทธิ์แอฟริกัน** (อังกฤษ: Sacred ibis, African sacred ibis; ชื่อวิทยาศาสตร์: *Threskiornis aethiopicus*) เป็นนกน้ำขนาดใหญ่ อยู่ในวงศ์นกช้อนหอยและนกปากช้อน (Threskiornithidae)

นกช้อนหอยศักดิ์สิทธิ์ มีความยาวลำตัวถึง 82 เซนติเมตร มีขายาวและมีปากโค้ง อาศัยอยู่ตามหนองบึง และทุ่งหญ้าใกล้แหล่งน้ำ ซึ่งเป็นแหล่งอาศัยหากิน โดยอาหารหลัก ได้แก่ แมลง, กบ, หอย, ไส้เดือนดิน และสัตว์เลื้อยคลานขนาดเล็ก ทำรังวางไข่ครั้งละ 2-3 ฟอง เป็นกลุ่มบนต้นไม้ใหญ่ร่วมกับนกจำพวกอื่น ๆ เช่น นกกระยาง

นกช้อนหอยศักดิ์สิทธิ์ กระจายพันธุ์ทั่วทวีปแอฟริกา ตั้งแต่แอฟริกาใต้สะฮาราลงมา และบางส่วนในตอนใต้ของอิรัก เป็นนกที่ชาวอียิปต์โบราณนับถือเป็นนกศักดิ์สิทธิ์ อันเป็นที่มาของชื่อ โดยปรากฏอยู่เป็นประติมากรรม และซากที่ฝังในโถข้างเสาโอเบลิสค์ ปัจจุบันสามารถพบได้ทั่วไปตามอุทยานแห่งชาติและเขตอนุรักษ์ต่าง ๆ ทั่วทั้งทวีปแอฟริกา

ประติมากรรมนกช้อนหอยศักดิ์สิทธิ์ของอียิปต์โบราณ
เดิมที นกช้อนหอยศักดิ์สิทธิ์ไม่มีในประเทศไทย แต่ต่อมาสวนสัตว์ซาฟารีเวิลด์ได้นำเข้ามาเลี้ยงไว้แบบเปิดในบริเวณสวนสัตว์ ทำให้นกช้อนหอยศักดิ์สิทธิ์บินออกมาหากินตามทุ่งนาใกล้เคียง จึงทำให้กลายเป็นนกประจำถิ่นชานเมืองกรุงเทพมหานครไปแล้ว

อ้างอิง
-------

1. ↑  BirdLife International (2012). "*Threskiornis aethiopicus*". *IUCN Red List of Threatened Species. Version 2012.1*. สืบค้นเมื่อ 16 July 2012.
2. ↑  Barlow, Wacher and Disley, *Birds of The Gambia*. ISBN 1-873403-32-1
3. ↑  ปองพล อดิเรกสาร. *สัตว์ป่าแอฟริกา*. กรุงเทพฯ : เอเรียสบุ๊คส์, 2553. 272 หน้า. หน้า 186. ISBN 978-616-90508-0-3
 *Threskiornis aethiopicus*

คอมมอนส์ มีภาพและสื่อเกี่ยวกับ:  
***Threskiornis aethiopicus***

แหล่งข้อมูลอื่น
---------------

 ข้อมูลที่เกี่ยวข้องกับ Threskiornis aethiopicus ที่วิกิสปีชีส์
**นกนางนวลธรรมดา** (อังกฤษ: Brown-headed gull; ชื่อวิทยาศาสตร์:  *Chroicocephalus brunnicephalus*) นกทะเลชนิดหนึ่ง ในวงศ์นกนางนวล (Laridae)

เป็นนกที่มีขนาดกลาง มีความยาวประมาณ 46-47 เซนติเมตร มีความแตกต่างจากนกนางนวลชนิดอื่น ๆ โดยที่มีลายแถบสีขาวขนาดใหญ่บริเวณโคนขนปลายปีก ตัวเต็มวัยจะมีลายทางสีขาวบริเวณปลายขนปีกซึ่งมีสีดำ เห็นได้จากทั้งด้านบนและด้านล่าง ปีกส่วนอื่น ๆ และช่วงไหล่สีเทาอ่อน ในช่วงนอกฤดูผสมพันธุลำตัวปกติจะเป็นสีขาว มีลายแถบสีน้ำตาลเข้มบริเวณเหนือตา ในช่วงฤดูผสมพันธุ์ หัว, คอหอย และต้นคอจะเป็นสีน้ำตาล ปากและนิ้วเป็นสีแดง ตัวไม่เต็มวัยจะมีลักษณะคล้ายคลึงกับตัวเต็มวัยช่วงนอกฤดูผสมพันธุ์ แต่จะมีสีน้ำตาลบางส่วนที่ปีก และมีลายแถบสีดำใกล้ ๆ กับปลายหาง ไม่มีลายแถบสีขาวที่ปีก ปากสีแดงหรือสีส้มโดยบริเวณที่โคนจะเป็นสีเทา นิ้วสีส้มหรือสีแดง โดยขนในแต่ละช่วงวัยและแต่ละฤดูกาลจะแตกต่างกันออกไป

เป็นนกที่มีถิ่นกำเนิดในแถบเอเชียกลาง เช่น เติร์กเมนิสถาน ถึงมองโกเลีย มีการบินอพยพลงใต้ในช่วงต้นฤดูหนาว (ช่วงปลายปี) มาสู่ซีกโลกตอนใต้ เช่น ไทย, อินโดนีเซีย, ออสเตรเลีย เพื่อหนีหนาวและขยายพันธุ์ ลูกนกมักจะเกิดในช่วงนี้ โดยวางไข่ครั้งละ 2 ฟอง ใช้เวลาฟักนานประมาณ 24 วัน ลูกนกใช้เวลา 3 เดือน จึงจะบินได้เอง (ราวเดือนพฤษภาคม) จึงจะอพยพกลับถิ่นฐานเดิม โดยสถานที่ขึ้นชื่ออย่างในประเทศไทย ที่เป็นแหล่งอพยพของนกนางนวลธรรมดา คือ บางปู ในจังหวัดสมุทรปราการ จะมีปริมาณนกไม่ต่ำกว่า 5,000 ตัว ในแต่ละปี

สถานะในประเทศไทย จัดเป็นสัตว์ป่าคุ้มครอง

อ้างอิง
-------

1. ↑  BirdLife International (2004). *Larus brunnicephalus*. *2006 IUCN Red List of Threatened Species*. IUCN 2006. Retrieved on 5 May 2006.
2. ↑  *Birds of India by Grimmett*, Inskipp and Inskipp, ISBN 0-691-04910-6
3. ↑  Pons J.M. Hassanin, A. and Crochet P.A. (2005). *Phylogenetic relationships within the Laridae (Charadriiformes: Aves) inferred from mitochondrial markers*. Molecular phylogenetics and evolution 37 (3) :686-699
4. ↑  "บางปู...บ้านอบอุ่นของ...นกนางนวล". ไทยรัฐ. 10 November 2012. คลังข้อมูลเก่าเก็บจากแหล่งเดิมเมื่อ 2012-11-11. สืบค้นเมื่อ 6 January 2014.

คอมมอนส์ มีภาพและสื่อเกี่ยวกับ:  
***Chroicocephalus brunnicephalus***

แหล่งข้อมูลอื่น
---------------

 ข้อมูลที่เกี่ยวข้องกับ Chroicocephalus brunnicephalus ที่วิกิสปีชีส์
**หมากรุกลูอิส** (อังกฤษ: Lewis Chessmen) เป็นหนึ่งในหมากรุกที่มีชื่อเสียงที่สุดในช่วงศตวรรษที่ 12 ตัวหมากรุกหลายตัวทำจากงาของสิงโตทะเล มีรูปทั้งพระราชา พระราชินี บาทหลวง อัศวิน คาดว่าทำในนอร์เวย์ช่วงราวค.ศ.1150-1200 และมีผู้ค้นพบที่เกาะ ไอส์ ออฟ ลูอิส ในประเทศสกอตแลนด์ ช่วงปลายยุคค.ศ.1800 เพียง 78 ตัว ปัจจุบันถูกจัดแสดงอยู่ในพิพิธภัณฑ์อังกฤษในกรุงลอนดอน ประเทศอังกฤษ 67 ตัว และในพิพิธภัณฑ์แห่งชาติสกอตแลนด์ ในเมืองเอดินเบอระ ประเทศสกอตแลนด์ อีก 11 ตัว

ประวัติ
-------

หมากรุกลูอิสคาดว่าน่าจะทำในประเทศนอร์เวย์ ในช่วงศตวรรษที่ 12 ตัวหมากรุกหลายตัวทำจากงาของสิงโตทะเลและมีเพียงบางส่วนที่ทำจากฟันปลาวาฬ เท่าที่ค้นพบล่าสุดเมื่อปีค.ศ. 1838 มีพระราชา 8 ตัว พระราชินี 8 ตัว บาทหลวง 8 ตัว อัศวิน 16 ตัว เรือ 12 ตัว และ เบี้ย 19 ตัว ความสูงของเบี้ยอยู่ที่ 3.5 ถึง 5.8 เซนติเมตร ส่วนพระราชาและพระราชินีมีความสูงอยู่ที่ 7 ถึง 10.2 เซนติเมตร หมากรุกมีลักษณะตาโปนและการแสดงออกทางสีหน้าที่โศกเศร้าและมีความเชื่อกันอย่างกว้างขวางว่าหมากรุกรูอิสใช้เล่นในกระดานสีแดงและสีขาวซึ่งต่างจากปัจจุบันที้เล่นบนกระดานสีดำและสีขาว ปัจจุบันพิพิธภัณฑ์อังกฤษในกรุงลอนดอนมีพระราชา 6 ตัว พระราชินี 5 ตัว บาทหลวง 13 ตัว อัศวิน 14 ตัว เรือ 10 ตัว และ เบี้ย 19 ตัว
ส่วนพิพิธภัณฑ์แห่งชาติสกอตแลนด์ ในเมืองเอดินเบอระมีพระราชา 2 ตัว พระราชินี 3 ตัว บาทหลวง 3 ตัว อัศวิน 1 ตัว และเรือ 2 ตัว

อ้างอิง
-------

* British Museum Website. เก็บถาวร 2011-09-11 ที่ เวย์แบ็กแมชชีน
* Murray, H. J. R. (1985). *A History of Chess*. Oxford University Press.
* Robinson, James (2004). *The Lewis Chessmen*. British Museum Press.
* Stratford, N. (1997). *The Lewis chessmen and the enigma of the hoard*. The British Museum Press.
* Taylor, Michael (1978). *The Lewis Chessmen*. British Museum Publications Limited.

แหล่งข้อมูล
-----------


คอมมอนส์ มีภาพและสื่อเกี่ยวกับ:  
**หมากรุกลูอิส**

* The British Museum's page on the chessmen
* National Museums Scotland's pages on the chessmen เก็บถาวร 2010-09-12 ที่ เวย์แบ็กแมชชีน
* A History of the World in 100 Objects, Number 61: The Lewis Chessmen
* Not Chess pieces, Not from Lewis
* The Isle Of Lewis Chessmen Website
บาซิลิกา**มาดอนนาเดลเลลากรีเม** (อิตาลี: *Madonna delle Lacrime*; แม่พระแห่งน้ำตา) เป็นโบสถ์ศาลแม่พระของโรมันคาทอลิกในซีรากูซา ซิซิลี ประเทศอิตาลี โบสถ์เป็นผลงานออกแบบของสถาปนิก Michel Andrault และ Pierre Parat ซึ่งชนะการประกวดออกแบบโบสถ์ที่จัดขึ้นในระดับนานาชาติ การก่อสร้างดำเนินโดยมี Riccardo Morandi เป็นวิศวกร เริ่มต้นสร้างในปี 1966 และเสร็จในปี 1994

การก่อสร้างโบสถ์เป็นประเด็นที่ถกเถียงโต้แย้งอย่างมาก มีผู้ตีความการออกแบบโบสถ์แตกต่างกันไป รวมถึงขณะทำการขุดเจาะทำฐานของอาคารได้ค้นพบคาตาคูมบ์ที่เชื่อว่ามาจากยุคปาเลโอคริสต์ จึงต้องนำไปสู่การขอใบอนุญาตพิเศษสำหรับการก่อสร้าง ในขณะที่บางส่วนไม่เห็นด้วยหรือไม่เชื่อในปาฏิหารย์ของมาดอนนาเดลเลลากรีเม (แม่พระแห่งนเำตา) ซึ่งเป็นองค์ประธานของโบสถ์ ปาฏิหารย์ดังกล่าวเกิดขึ้นในวันที่ 29 สิงหาคม ถึง 1 กันยายน 1953 เมื่อผู้อ้างว่ารูปเคารพพลาสเตอร์ของแม่พระดวงหฤทัยกมล (Madonna of the Immaculate Heart) มีน้ำตาไหลออกซึ่งเชื่อกันว่านำปาฏิหารย์มาให้คนยากไร้ หลังโบสถ์หลังนี้สร้างเสร็จยึงได้ย้ายองค์แม่พระมาประดิษฐานในที่นี่แทน

บนยอดของโดมตั้งประติมากรรมรูปแม่พระทำจากบรอนซ์ปิดทอง ผลงานโดย Francesco Caldarella แท่นบูชารูปสี่เหลี่ยมจัตุรัสในโสถ์มีฐานเป็นบรอนซ์, สี่ด้านแสดงฉากวันพิพากษาจากเล่มสุดท้ายของภาคพันธสัญญาใหม่ และมีจารึกที่แมเงข้อความของนักบุญปอลจาก Epistle to the Ephesians ที่ระบุว่า *Cristo ha amato la Chiesa e ha dato se stesso per lei.*

อ้างอิง
-------

1. ↑  Antonio Randazzo, site describing churches of Syracuse.
2. ↑  From King James version, *Christ also loved the church, and gave himself for it*.
**เอ็มลีน วอลเตอร์ ฮิวส์** (อังกฤษ: Emlyn Walter Hughes; 28 สิงหาคม ค.ศ. 1947 - 9 พฤศจิกายน ค.ศ. 2004) OBE เป็นอดีตนักฟุตบอลชาวอังกฤษ เขาเริ่มต้นอาชีพในปี ค.ศ. 1964 ที่แบล็กพูล ก่อนจะย้ายไปลิเวอร์พูลในปี ค.ศ. 1967 เขาลงเล่นให้กับลิเวอร์พูล 665 นัด และเป็นกัปตันทีมคว้าแชมป์ลีก 3 สมัย และแชมป์เอฟเอคัพ ในทศวรรษที่ 1970 ต่อมาเขาคว้าแชมป์ยูโรเปียนคัพ 2 สมัย ครั้งแรกในปี ค.ศ. 1977 และแชมป์ยูฟ่าคัพ 2 สมัย ฮิวส์ได้รับรางวัลนักฟุตบอลแห่งปีของสมาคมผู้สื่อข่าวฟุตบอล ในปี ค.ศ. 1977 ฮิวส์คว้าแชมป์ทุกถ้วยภายในประเทศด้วยการคว้าแชมป์ลีกคัพกับวุลเวอร์แฮมป์ตันวอนเดอเรอส์ ในปี ค.ศ. 1980 นอกเหนือจากวูล์ฟส์แล้ว เขายังเล่นให้กับ รอเทอรัมยูไนเต็ด, ฮัลล์ซิตี, แมนส์ฟีลด์ทาวน์ และ สวอนซีซิตี ฮิวส์ติดทีมชาติอังกฤษ 62 นัด ยิงได้ 1 ประตูซึ่งเขาเป็นกัปตันทีม

หลังจากเกษียณจากวงการฟุตบอล เขาทำงานเป็นสื่อ ส่วนใหญ่กับบีบีซี โดยเขาได้รับพระราชทานเครื่องราชอิสริยาภรณ์ชั้น OBE ในปี ค.ศ. 1980 ในฐานะที่เขาทำคุณประโยชน์ทางด้านกีฬา ฮิวส์เสียชีวิตด้วยโรคเนื้องอกในสมอง เมื่ออายุ 57 ปี ในปี ค.ศ. 2004

ชีวิตวัยเด็ก
------------

เอ็มลิน ฮิวส์ เป็นลูกชายของ เฟร็ด ฮิวส์ อดีตนักรักบี้มืออาชีพ

อ้างอิง
-------

1. ↑  "Emlyn Walter Hughes – International Appearances". The Rec.Sport.Soccer Statistics Foundation.
2. ↑  "No. 48059". *The London Gazette* (1st supplement). 7 January 1980. p. 292.
3. ↑  David Lawrenson (2007). "The Rugby League Miscellany [Page-6]". Vision Sport Publishing. ISBN 978-1-905326-30-3
ตัวสะสมในเครื่องทำตารางประมาณ ค.ศ. 1936 มีเรจิสเตอร์ 4 ตัว แต่ละตัวสามารถเก็บค่าเลขฐานสิบได้ 10 หลัก
**ตัวสะสม** (อังกฤษ: accumulator) ในหน่วยประมวลผลกลางของคอมพิวเตอร์ คือเรจิสเตอร์ชนิดหนึ่งที่เก็บค่าผลลัพธ์จากการคำนวณเลขคณิตและตรรกะในระหว่างการทำงาน

ถ้าคอมพิวเตอร์ไม่มีเรจิสเตอร์อย่างเช่นตัวสะสม ผลลัพธ์ของการคำนวณแต่ละชนิด (บวก คูณ เลื่อน ฯลฯ) จำเป็นต้องเขียนไปที่หน่วยความจำหลัก ซึ่งบางทีก็เพียงแค่อ่านค่ากลับมาอีกครั้งเพื่อใช้ในการดำเนินการถัดไป การเข้าถึงหน่วยความจำหลักนั้นช้ากว่าการเข้าถึงเรจิสเตอร์อย่างเช่นตัวสะสม เพราะว่าเทคโนโลยีที่ใช้ในหน่วยความจำหลักทำงานได้ช้ากว่า (แต่ถูกกว่า) ที่ใช้ในเรจิสเตอร์ ระบบคอมพิวเตอร์อิเล็กทรอนิกส์ยุคแรก ๆ จึงแบ่งเป็นสองกลุ่มคือ กลุ่มที่มีตัวสะสมกับกลุ่มที่ไม่มีตัวสะสม

ระบบคอมพิวเตอร์สมัยใหม่มักจะมีเรจิสเตอร์สำหรับจุดประสงค์ทั่วไปหลายตัวที่ทำหน้าที่เป็นตัวสะสม และศัพท์คำนี้ก็ไม่เป็นรู้จักกันอย่างเมื่อก่อน อย่างไรก็ตาม หน่วยประมวลผลสำหรับจุดประสงค์พิเศษจำนวนหนึ่งยังคงใช้ตัวสะสมเดี่ยวในการทำงาน เพื่อทำให้การออกแบบง่ายขึ้น

แนวคิดพื้นฐาน
-------------

การดำเนินการทางคณิตศาสตร์หลายอย่างมักจะต้องทำเป็นขั้นเป็นตอน โดยใช้ผลลัพธ์จากการดำเนินการหนึ่งป้อนเข้าการดำเนินการถัดไป ยกตัวอย่าง การคำนวณค่าตอบแทนรายสัปดาห์ของพนักงานด้วยมืออาจทำได้ดังนี้

1. เรียกดูจำนวนชั่วโมงที่ทำงานจากบัตรลงเวลาของพนักงาน
2. เรียกดูอัตราการค่าตอบแทนสำหรับพนักงานนั้นจากตาราง
3. คูณจำนวนชั่วโมงกับอัตราค่าตอบแทน ให้ได้ค่าตอบแทนรายสัปดาห์เบื้องต้น
4. คูณผลลัพธ์ดังกล่าวกับอัตราร้อยละตายตัว ให้ได้ภาษีเงินได้
5. หักจำนวนนั้นออกจากค่าตอบแทนรายสัปดาห์เบื้องต้น ให้ได้ค่าตอบแทนรายสัปดาห์หลังหักภาษีเงินได้
6. คูณผลลัพธ์ดังกล่าวกับอัตราร้อยละตายตัวอีกค่าหนึ่ง ให้ได้แผนการเกษียณอายุ
7. หักจำนวนนั้นออกจากค่าตอบแทนรายสัปดาห์เบื้องต้น ให้ได้ค่าตอบแทนรายสัปดาห์หลังหักลดหย่อนทั้งหมดแล้ว

โปรแกรมคอมพิวเตอร์ที่ปฏิบัติงานเดียวกันนี้ก็จะต้องทำตามลำดับของการดำเนินการพื้นฐานเหมือนกัน แม้ว่าค่าต่าง ๆ ที่ต้องการเรียกดูเก็บอยู่ในหน่วยความจำคอมพิวเตอร์ทั้งหมดแล้ว ในคอมพิวเตอร์ยุคแรก ๆ จำนวนชั่วโมงที่ทำงานมักจะเก็บอยู่ในบัตรเจาะรู และอัตราการค่าตอบแทนจะอยู่ในรูปแบบหน่วยความจำอื่นเช่นดรัมแม่เหล็ก เมื่อการคูณกระทำเสร็จสิ้นก็จำเป็นต้องเก็บผลลัพธ์ที่ใดที่หนึ่ง สำหรับเครื่องชนิดดรัมแม่เหล็กก็อาจจะเก็บบันทึกลงดรัมนั่นเอง ซึ่งเป็นการดำเนินการที่ใช้เวลามาก และการดำเนินการถัดไปก็ต้องการอ่านค่านั้นกลับมา ซึ่งทำให้เกิดความล่าช้าเพิ่มขึ้นอีก

ตัวสะสมช่วยให้เกิดประสิทธิภาพในระบบอย่างมหาศาล เปรียบเสมือนพื้นที่กระดาษทดที่ผลลัพธ์ของการดำเนินการหนึ่งสามารถป้อนเข้าการดำเนินการถัดไปได้ โดยประสิทธิภาพลดลงเพียงเล็กน้อยหรือไม่ลดเลย จากตัวอย่างข้างต้น ค่าตอบแทนรายสัปดาห์เบื้องต้นควรคำนวณแล้วเก็บไว้ในตัวสะสม ซึ่งสามารถนำไปใช้คำนวณภาษีเงินได้ทันที สิ่งนี้ตัดขั้นตอนการบันทึกและการอ่านออกจากลำดับ ซึ่งเป็นการดำเนินการที่ต้องทำเป็นสิบเป็นร้อยครั้งตราบเท่าที่การคูณยังมีอยู่
พาเวล บีโลบราดิก
พาเวล บีโลบราดิก: imagoพาเวล บีโลบราดิก: imago

*เกิด*: 25 ธันวาคม 1976; Náchod  
*ประเทศ*: ประเทศเช็กเกีย  

**ข้อมูลอย่างเป็นทางการ**

*ตำแหน่ง*: Hradec Králové Region Assembly member, Deputy Prime Minister of the Czech Republic, ประธาน (chairperson), Member of the Chamber of Deputies of the Parliament of the Czech Republic, Member of the Chamber of Deputies of the Parliament of the Czech Republic, Member of the Chamber of Deputies of the Parliament of the Czech Republic  
*อาชีพ*: นักการเมือง, สัตวแพทย์, กวี, จิตรกรภาพประกอบ  

**สมาคม**

*พรรค*: KDU-ČSL  
**พาเวล บีโลบราดิก** (เสียงอ่านภาษาเช็ก: [ˈpavɛl ˈbjɛlobraːdɛk]; เกิด 25 ธันวาคม ค.ศ. 1976) เป็นนักการเมืองชาวเช็กเกีย เป็นสมาชิกพรรคสหภาพประชาธิปไตยคริสเตียน ตั้งแต่ปี ค.ศ. 2010 เคยเป็นรองนายกรัฐมนตรีและรัฐมนตรีว่าการกระทรวงวิทยาศาสตร์และการวิจัย ในรัฐบาลของโบฮูสลัฟ โซบอตกา ตั้งแต่วันที่ 29 มกราคม ค.ศ. 2014 จนถึงวันที่ 13 ธันวาคม ค.ศ. 2017

อ้างอิง
-------

1. ↑  "Unknown Belobradek become new head of Czech Christian Democrats". Niuzer.com. คลังข้อมูลเก่าเก็บจากแหล่งเดิมเมื่อ 2012-04-06. สืบค้นเมื่อ 2011-12-12.
**จิงเว่ย** (จีนตัวย่อ: 精卫; จีนตัวเต็ม: 精衛; พินอิน: *jīngwèi*) คือชื่อของตัวละครในตำนานจีน เธอเป็นบุตรีของจักรพรรดิเอี๋ยนตี้ มีนามเดิมว่า "หนี่ว์วา" เธอต้องการให้พระบิดาพาไปชมพระอาทิตย์ขึ้น ณ ทะเลตะวันออกแต่พระบิดาทรงติดงานราชกิจจึงไม่สามารถตอบสนองต่อคำขอของเธอได้ เธอจึงแอบพายเรือหนีไปเที่ยวคนเดียวและถูกคลื่นพายุซัดเรืออับปาง ส่วนร่างของเธอจมลงสู่ใต้ทะเลและเกิดใหม่เป็นนกนาม "จิงเว่ย" คอยคาบหินก้อนเล็ก กิ่งไม้ และเมล็ดพืชจากเขาฟาจิวที่เธออาศัยอยู่ บินไปทิ้งยังท้องทะเลตะวันออก เพื่อหวังจะถมทะเลให้เต็ม เพื่อเป็นการแก้แค้นที่ท้องทะเลพรากชีวิตวัยเยาว์ของเธอไป

ครั้งหนึ่งเธอเคยสนทนากับท้องทะเลโดยท้องทะเลกล่าวกับเธอว่าถึงแม้เธอจะทำแบบนี้ไปอีกสักล้านปีก็คงไม่สำเร็จ แต่เธอก็โต้ตอบกลับไปว่าต่อให้เธอต้องทำเช่นนี้ไปอีกร้อยล้านปี หรือจนวันที่โลกแตกสลายเธอก็จะไม่หยุดทำ เพื่อที่มิให้หนุ่มสาวอื่น ๆ ต้องมาจบชีวิตลงในทะเลอย่างที่เธอประสบ

อิทธิพล
-------

เรื่องราวของเธอทำให้เกิดสำนวน จิงเว่ยถมทะเล (จีน: 精卫填海; พินอิน: *jīng wèi tián hǎi*) อันหมายถึงความเพียรพยายามที่จะทำเรื่องที่ต้องการให้ประสบผลสำเร็จ

แมลงDrosophilaสายพันธุ์ใหม่ถูกตั้งชื่อตามชื่อของ"จิงเว่ย"โดยศาสตราจารย์ Manyuan Long จากมหาวิทยาลัยชิคาโก เนื่องจากมันกลายพันธุ์มามีโครงสร้างและรูปร่างเหมือนจิงเว่ย

อ้างอิง
-------

1. ↑  ""จิงเว่ยเถียนไห่" : "จิงเว่ยถมทะเล"". ผู้จัดการ : มุมจีน. 26 พฤษภาคม 2552. สืบค้นเมื่อ 28 พฤษภาคม 2552. `{{cite web}}`: ตรวจสอบค่าวันที่ใน: `|accessdate=` และ `|date=` (help)[*ลิงก์เสีย*]
2. ↑  Long, M. C. H. Langley 1993. Natural selection and the origin of jingwei, a chimeric processed functional gene in Drosophila. Science 260: 91-95. เก็บถาวร 2008-01-18 ที่ เวย์แบ็กแมชชีน
**ปีใหม่อิสลาม** (อาหรับ: رأس السنة الهجرية, *เราะส์ อัซซะนะฮ์ อัลฮิจรียะฮ์*) รู้จักกันในชื่อ **ปีฮิจเราะฮ์ใหม่** หรือ **ปีใหม่อาหรับ** เป็นวันที่เป็นจุดเริ่มต้นของปีฮิจเราะฮ์ใหม่ และเป็นวันแรกของปฏิทินอิสลามที่สังเกตโดยมุสลิมในวันที่ 1 มุฮัรรอม ต้นยุคอ้างอิงของปีฮิจเราะฮ์อยู่ที่ ค.ศ. 622 ซึ่งเป็นปีที่ศาสดามุฮัมมัดกับผู้ติดตามอพยพจากมักกะฮ์ไปยังมะดีนะฮ์ ที่รู้จักกันในชื่อฮิจเราะห์ พิธีศาสนาทั้งหมด เช่น ละหมาด, ถือศีลอดในเดือนเราะมะฎอน, ฮัจญ์ และเทศกาลต่าง ๆ ถูกคำนวณตามปฏิทินอิสลาม

องค์กรอิสลามบางแห่งขึ้นเดือนใหม่ (และปีใหม่) โดยการดูดวงจันทร์ สถาบันและประเทศอิสลามส่วนใหญ่ เช่น ซาอุดีอาระเบีย ใช้การคำนวณทางดาราศาสตร์เพื่อกำหนดปฏิทินอิสลามในอนาคต บางครั้ง การคำนวณที่แตกต่างกันทำให้มีความแตกต่างระหว่างวันในแต่ประเทศ 1 หรือ 2 วัน เช่น ปฏิทิน *อุมมุลกุรอ* ที่ใช้ในประเทศซาอุดีอาระเบียถูกปรับปรุงหลายครั้ง การปรับปรุงครั้งล่าสุดถูกนำเสนอในปีฮ.ศ. 1423 (15 มีนาคม ค.ศ. 2002)

วันในปฏิทินอิสลามเริ่มขึ้นตอนพระอาทิตย์ตก ตัวอย่างเช่น 1 มุฮัรรอม ฮ.ศ. 1432 อยู่ในวันที่ 7 หรือ 8 ธันวาคม ค.ศ. 2010 ในปฏิทินทางการ (ขึ้นอยู่กับประเทศ) สำหรับปฏิทินที่ใช้วิธีส่องดู การเห็นจันทร์ดับตอนดวงอาทิตย์ตกของวันที่ 6 ธันวาคม หมายความว่า วันที่ 1 มุฮัรรอมอยู่ตั้งแต่ช่วงดวงอาทิตย์ตกของวันที่ 6 ธันวาคมถึงช่วงดวงอาทิตย์ตกของวันที่ 7 ธันวาคม ถ้าบริเวณนั้นไม่เห็นจันทร์ดับในวันที่ 6 ธันวาคม วันที่ 1 มุฮัรรอมอยู่ตั้งแต่ช่วงดวงอาทิตย์ตกของวันที่ 7 ธันวาคมถึงช่วงดวงอาทิตย์ตกของวันที่ 8 ธันวาคม

ดูเพิ่ม
-------

* ปฏิทินฮิจเราะฮ์สุริยคติ
* เดือนกริกอเรียนในภาษาอาหรับ
* ปฏิทินอาหรับก่อนการมาของศาสนาอิสลาม
* ปฏิทินอัสซีเรีย
* ปฏิทินฮีบรู
* ปฏิทินเปอร์เซีย
* ปฏิทินบาบิโลเนีย
* ปฏิทินบาไฮ

อ้างอิง
-------

1. ↑  The Beginning of Hijri calendar เก็บถาวร 2019-01-01 ที่ เวย์แบ็กแมชชีน –  Paul Lunde, *Saudi Aramco World Magazine* (November/December 2005), retrieved 1/1/2019
2. ↑  "Islamic Crescents' Observation Project". เก็บจากแหล่งเดิมเมื่อ 2018-11-12. สืบค้นเมื่อ 2010-09-25.
3. ↑  "Islamic Crescents' Observation Project: Saudi Dating System". เก็บจากแหล่งเดิมเมื่อ 2010-10-30. สืบค้นเมื่อ 2010-09-25.
4. ↑  Robert Harry van Gent, The Umm al-Qura Calendar of Saudi Arabia เก็บถาวร 2011-06-11 ที่ เวย์แบ็กแมชชีน
5. ↑  Islamic Crescents' Observation Project, Visibility of Muharram Crescent 1432 AH เก็บถาวร 2012-05-10 ที่ เวย์แบ็กแมชชีน; seen on 6 December in Algeria, Iran, Saudi Arabia, South Africa.

แหล่งข้อมูลอื่น
---------------

* Hijri and Gregorian Calendar, Date Conversion on islamicfinder.org
* Islamic New Year (BBC Religion)
**วันชัย รุ่งภูวภัทร** เป็นนักธุรกิจเจ้าของบริษัท ศรีไทย ฟู้ด เซอร์วิส จำกัด นายวันชัยสร้างธุรกิจผลิตน้ำตาลซองรายแรกของประเทศไทยได้ด้วยตนเอง และในปัจจุบันได้ประสบความสำเร็จในภาคอุตสาหกรรมการผลิตซอสบรรจุซอง และธุรกิจอื่น รวมถึง ประสบความสำเร็จในธุรกิจแอมเวย์ โดยในปี พ.ศ. 2547 นายวันชัยได้ทำการ take over องค์กรที่ใหญ่ที่สุดองค์กรหนึ่งของแอมเวย์ประเทศไทยจาก Mr. Sonny Ho นักธุรกิจชาวมาเลเซีย ทำให้ในปัจจุบันนายวันชัยมียอดธุรกิจแอมเวย์ในองค์กรในราว 2,800 ล้านบาท/ปี []

ชีวิตวัยเด็ก
------------

นายวันชัย เกิดเมื่อวันที่ 19 มีนาคม พ.ศ. 2501 บิดานายวันชัยเสียชีวิตตั้งแต่นายวันชัยยังเด็ก มารดาของนายวันชัยเปิดร้านขายของชำที่ตลาดนกกระจอก นายวันชัยได้เข้ารับการศึกษาในระดับป.1- ป.4 ที่โรงเรียนไกรวิทย์อนุสรณ์ จากนั้นเรียนต่อระดับ ป.5 - ป.7 ที่โรงเรียนสามัญบางกอกใหญ่และจบการศึกษาเพียงระดับ มศ.5 จากโรงเรียนวัดนวลนรดิสเนื่องจากที่บ้านมีฐานะยากจนจึงต้องหยุดเรียนออกมาช่วยแม่หาเลี้ยงครอบครัวโดยทำงานตั้งแต่ เป็นเด็กในอู่ซ่อมรถ, เซลส์แมน, พนักงานส่งเอกสาร, คนส่งหนังสือพิมพ์

ช่วงเริ่มเข้าสู่ธุรกิจน้ำตาลซอง
-------------------------------

หลังจากเปลี่ยนงานมาหลายบริษัท เสรีวัฒน์และบุตร จำกัด ซึ่งเป็นบริษัทขายส่งแป้งทำขนมปังและสินค้าอีกสารพัด ซึ่งนายวันชัยได้รับมอบหมายให้เป็นเซลส์เมนขายสินค้าให้กับโรงแรมระดับห้าดาวทั่วกรุงเทพ ในระหว่างที่ทำงานอยู่ที่ เสรีวัฒน์และบุตร นายวันชัยได้มีโอกาสพบกับคู่ชีวิต คือ คุณดารณี จิตตั้งวัฒนา และในวันหนึ่งขณะที่นายวันชัยกำลังทำงานในหน้าที่เซลส์เมนอยู่นั้นก็ได้ถูกตั้วคำถามจากผู้จัดการฝ่ายจัดซื้อของโรงแรมชื่อดังโรงแรมหนึ่งว่า โรงแรมกำลังหาซื้อน้ำตาลซองเล็กๆ ที่ใช้ชงกับกาแฟอยู่ หลังจากนั้นนายวันชัยจึงได้นำเรื่องนี้ไปปรึกษากับพี่ชายของคุณดารณี ซึ่งมีนามว่า คุณบุญสม จิตตั้งวัฒนา คุณบุญสมจึงยื่นมือเข้ามาช่วยเหลือโดย การขอเข้ามาเป็นหุ้นส่วนด้วย ทำให้คุณวันชัยมีทุนในการสั่งซื้อเครื่องจักรมาบรรจุน้ำตาลซอง และได้ตัดสินใจลาออกจากงานบริษัท กลายเป็นเถ้าแก่บริษัท ศรีไทยอย่างเต็มตัว

ขยายสู่ธุรกิจซอสซอง
-------------------

หลังจากทำน้ำตาลซองมาได้ระยะหนึ่ง หลายปีต่อมาตลาดฟาสฟู้ดเริ่มเข้ามาบุกตลาดในประเทศไทย รายแรกที่เริ่มเข้ามาคือ "Diary Queen" นายวันชัยจึงได้เริ่มผลิตซอสซองโดยและจำหน่ายให้กับที่นี่ ซึ่งในขณะนั้นในประเทศไทยแทบจะไม่มีบริษัทไหนที่สามารถผลิตซอสซองออกมาจำหน่ายได้ทำให้มีคู่แข่งทางการตลาดน้อยมาก หลายปีต่อมาเมื่อตลาดฟาสฟู้ดในประเทศไทยโตขึ้นอย่างรวดเร็วและมีฟาสฟู้ด รายใหม่ที่ต้องการใช้ซอสซองในการทำธุรกิจเช่น Macdonald, KFC, Burger King, Pizza Hut เป็นต้น ธุรกิจศรีไทย ฟูดส์ เซอร์วิส ของนายวันชัยก็ได้ขยายขึ้นตามอย่างรวดเร็วจนประสบความสำเร็จมีชื่อเสียงในวงการธุรกิจ Co-Packing ของประเทศไทย

เข้าสู่ธุรกิจแอมเวย์
--------------------

หลังจากประสบความสำเร็จในธุรกิจ Co-Packing แล้ว นายวันชัยก็ยังประสบความสำเร็จในธุรกิจแอมเวย์ ในระดับเพชรคู่ และได้เขียนหนังสือหนึ่งเล่มเกี่ยวกับประวัติการสู้ชีวิตของตนและธุรกิจAmway ชื่อ "ธุรกิจพันล้านที่คนเมิน" ซึ่งหนังสือเล่มนี้ได้ทำสถิติขายหนึ่งหมื่นเล่มแรกภายในระยะเวลาเพียง 20 วัน และยังได้เป็นหนังสือ best seller ที่แผงหนังสือชั้นนำอย่าง SE-ED, B2S, และ นายอินทร์

อ้างอิง
-------

* ข่าวจากผู้จัดการ
* หนังสือพิมพ์ เดอะพาวเวอร์ พาวเวอร์ เน็ตเวิร์ค ฉบับที่ 23 วันที่ 16-31 มกราคม พ.ศ. 2548
**จ่าสิบเอกวันชัย ทัพวิเศษ** ชื่อเล่น **แนบ** เป็นนักกีฬาวอลเลย์บอลชายทีมชาติไทย สังกัดสโมสรวอลเลย์บอลนครราชสีมา แต่ว่าปัจจุบันได้ประกาศอำลาการเล่นให้ทีมชาติ หลังจากเสร็จสิ้นการแข่งขันกีฬาซีเกมส์ ครั้งที่ 27 ที่ประเทศเมียนมาร์ หลังจากที่รับใช้ทีมชาติไทยมากว่า 10 ปี

ประวัติ
-------

วันชัย ทัพวิเศษ เป็นชาวจังหวัดขอนแก่นโดยกำเนิด จากนั้นไปศึกษาต่อที่โรงเรียนขามทะเลสอที่จังหวัดนครราชสีมา โดยมีผู้ฝึกสอนคนแรกคือ โค้ชทวี มาเบ้า เกมแรกที่เคยลงแข่งขันอย่างเป็นทางการคือการแข่งขันของกรมพละศึกษา และได้รับอันดับ 2 ในนามโรงเรียนขามทะเลสอ 
นักกีฬาต้นแบบของวันชัย คือ ศิวโรจน์ โกฎหอม นักกีฬารุ่นพี่โรงเรียนขามทะเลสอ จากนั้นวันชัยเข้ามาติดในนามทีมชาติครั้งแรกคือทีมนักเรียนไทย ไปแข่งที่อินโดนีเซีย ตั้งแต่นั้นก็ติดทีมชาติมาโดยตลอด 

ในปี 2556 หลังจากที่เสร็จสิ้นการแข่งขันกีฬาซีเกมส์ ครั้งที่ 27 ที่ประเทศเมียนมาร์ "แนบ" ได้ขออำลาทีมชาติ หลังจากที่รับใช้ทีมชาติไทยมากว่า 10 ปี เจ้าตัวได้ให้สัมภาษณ์ในการอำลาทีมชาติในครั้งนี้ว่า "ได้ตัดสินใจไว้ก่อนหน้านี้แล้วว่าจะขอลาทีมชาติ เพราะผมเองก็เล่นมาค่อนข้างนานกับทีมชาติ ตอนนี้เลยอยากจะขอแบ่งเวลาให้กับครอบครัวบ้าง เพราะที่ผ่านมาก็แทบจะไม่มีเวลาให้เลย และที่สำคัญอยากจะให้โอกาสน้อง ๆ หลายคนที่กำลังพัฒนาขึ้นมาได้รับโอกาสต่อจากผม"

อ้างอิง
-------

1. ↑  วันชัยอำลาทีมชาติ มอบแชมป์ซีเกมส์ให้แฟนลูกยางส่งท้าย[*ลิงก์เสีย*]
**วันชัย ผ่องศรี** (อังกฤษ: Wanchai Pongsri; เกิดเมื่อ 6 พฤศจิกายน พ.ศ. 2506) อดีตนักมวยสากลสมัครเล่นชาวไทย ติดทีมชาติไทยเข้าแข่งขันกีฬาโอลิมปิก พ.ศ. 2527 ที่ลอสแอนเจลิส สหรัฐอเมริกา ในรุ่นแบนตัมเวท รอบแรก ได้บาย รอบสอง แพ้ โจเอ โอเรวา จากไนจีเรีย ตกรอบ เมื่อ 2 สิงหาคม พ.ศ. 2527 และได้ไปแข่งขันในกีฬาโอลิมปิกที่ โซล พ.ศ. 2531 ในรุ่นเฟเธอร์เวท รอบแรก ชนะอาร์เอสซี อาลี มูฮัมหมัด จาฟเฟอร์ จาก เยเมนใต้ เมื่อ 18 กันยายน พ.ศ. 2531 รอบสอง ชนะ เอสเตบัน ฟลอเรส จาก เปอร์โตริโก เมื่อ 22 กันยายน พ.ศ. 2531 รอบสาม แพ้ ดาเนียล ดูมิเตรสคู จากโรมาเนีย ตกรอบเมื่อ 26 กันยายน พ.ศ. 2531

นอกจากนั้น วันชัยยังได้เข้าแข่งขันกีฬาเอเชียนเกมส์และได้เหรียญรางวัลถึง 2 ครั้ง โดยในเอเชียนเกมส์ ครั้งที่ 9 ที่ นิวเดลฮี ประเทศอินเดีย พ.ศ. 2525 ได้เหรียญเงินในรุ่นแบนตัมเวท และได้เหรียญทองแดงในรุ่นไลท์เวท ในเอเชียนเกมส์ ครั้งที่ 10 ที่ โซล ประเทศเกาหลีใต้ พ.ศ. 2529 และได้เหรียญทองซีเกมส์สามสมัย คือ ซีเกมส์ พ.ศ. 2526 ที่สิงคโปร์ในรุ่นแบนตัมเวท ซีเกมส์ พ.ศ. 2528 ที่กรุงเทพฯ และซีเกมส์ พ.ศ. 2530 ที่อินโดนีเซียในรุ่นเฟเธอร์เวท

ปัจจุบัน วันชัยเป็นกรรมการห้ามบนเวที และกรรมการให้คะแนนของเวทีมวยระดับใหญ่ของประเทศหลายเวที

อ้างอิง
-------

1. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2012-12-18. สืบค้นเมื่อ 2015-12-13.
2. ↑  "Results of the boxing competitions at the Asian Games". amateur-boxing.strefa.pl. สืบค้นเมื่อ 14 October 2013.
3. ↑  BASOC (1985) *13th SEA Games Official Report*, Thailand
**วันช้างไทย** ริเริ่มจากคณะอนุกรรมการประสานงานการอนุรักษ์ช้างไทย ซึ่งเป็นหน่วยงานประสานงาน องค์การภาครัฐและเอกชนที่ทำงานเกี่ยวกับการอนุรักษ์ช้างไทยคณะกรรมการเอกลักษณ์ของชาติ สำนักเลขาธิการนายกรัฐมนตรี เนื่องจากเล็งเห็นว่าหากมีการสถาปนาวันช้างไทยขึ้น จะช่วยให้ประชาชนคนไทย หันมาสนใจช้าง รักช้าง หวงแหนช้าง ตลอดจนให้ความสำคัญต่อการให้ความช่วยเหลืออนุรักษ์ช้างมากขึ้น

คณะอนุกรรมการฯ จึงได้พิจารณาหาวันที่เหมาะสม ซึ่งครั้งแรกได้พิจารณาเอาวันที่สมเด็จพระนเรศวรมหาราชทำยุทธหัตถี มีชัยชนะเหนือพระมหาอุปราชา แต่วันดังกล่าวถูกใช้เป็นวันกองทัพไทยไปแล้ว จึงได้พิจารณาวันอื่น และเห็นว่าวันที่ 13 มีนาคม ซึ่งเป็นวันที่คณะกรรมการคัดเลือกสัตว์ประจำชาติ มีมติให้ช้างเผือกเป็นสัญลักษณ์ของประเทศไทยนั้นมีความเหมาะสม จึงได้นำเสนอมติตามลำดับขั้นเข้าสู่คณะรัฐมนตรี โดยได้รับการสนับสนุนจากกระทรวงเกษตรและสหกรณ์อีกทางหนึ่ง ซึ่งคณะรัฐมนตรีได้มีมติเมื่อ 26 พฤษภาคม พ.ศ. 2541 เห็นชอบให้ วันที่ **13 มีนาคม** ของทุกปี เป็น **วันช้างไทย** และได้ประกาศสำนักนายกรัฐมนตรีเมื่อ 29 พฤษภาคม พ.ศ. 2541ลงในราชกิจจานุเบกษา เมื่อ 18 มิถุนายน พ.ศ. 2541

ผลจากการที่ประเทศไทยมีวันช้างไทยเกิดขึ้น นับเป็นการยกย่องให้เกียรติว่าเป็นสัตว์ที่มีความสำคัญอีกครั้ง นอกเหนือจากเกียรติที่ช้างเคยได้รับในอดีต ไม่ว่าจะเป็นช้างเผือกในธงชาติ หรือช้างเผือกที่เป็นสัญลักษณ์ของประเทศ หรือสัตว์คู่พระบารมีของพระมหากษัตริย์

อ้างอิง
-------

1. ↑  www.myhora.com
2. ↑  "สำเนาที่เก็บถาวร" (PDF). คลังข้อมูลเก่าเก็บจากแหล่งเดิม (PDF)เมื่อ 2016-03-04. สืบค้นเมื่อ 2015-03-16.

ดูเพิ่ม
-------

* ช้างในประเทศไทย

แหล่งข้อมูลอื่น
---------------

* ประวัติวันช้างไทย เก็บถาวร 2013-07-21 ที่ เวย์แบ็กแมชชีน
**ทางหลวงเอเชียสาย 76** (**AH76**) เป็นทางหลวงทางตอนเหนือของประเทศอัฟกานิสถาน ระยะทาง 986 กิโลเมตร (613 ไมล์) ซึ่งเป็นถนนในโครงข่ายทางหลวงสายเอเชีย

รายละเอียดของเส้นทาง
--------------------

ถนนสายนี้มีจุดเริ่มต้นทางทิศตะวันออกที่เมือง Pole khomri บนทางหลวงเอเชียสาย 7 กับ Mazar-i-Sharif ผ่าน Samangan และสิ้นสุดทางทิศตะวันตกที่เมือง Herat ซึ่งบรรจบกับทางหลวงเอเชียสาย 1 และทางหลวงเอเชียสาย 77 ที่ At Mazar-e-Sharif และวิ่งไปร่วมกับทางหลวงอัฟกานิสถานหมายเลข 1 (A01) และทางหลวงเอเชียสาย 77

ส่วนถนนอีกสายหนึ่งวิ่งแยกจากทางหลวง A76 ขึ้นไปทางทิศเหนือ สามารถเชื่อมต่อเมือง Termiz ทางตอนใต้ของประเทศอุซเบกิสถาน แต่สายแยกนี้มักถือว่าเป็นสายต่อเนื่องของทางหลวง A76 แม้ว่าจะเป็นส่วนหนึ่งของถนนสายประวัติศาสตร์ M41 (ทางหลวงเอเชียสาย 62) ก็ตาม โดยถนนสายแยกนี้เริ่มจาก Mazar-i-Sharif ข้ามแม่น้ำอามูดาร์ยา ถึงเมือง Termiz ถนนสายประวัติศาสตร์ หรือ M41 ดังกล่าวเป็นทางหลวงที่สำคัญอย่างยิ่งของอุซเบกิสถาน ทาจิกิสถาน และคีร์กีซสถาน ซึ่งเชื่อมต่อจาก Termiz ถึง Kara Balta ไปยังตะวันตกของบิชเคก และเชื่อมต่อกับทางหลวง M39 เป็นครั้งที่สองทั้งสองเมือง

รายชื่อทางหลวงที่ผ่าน
---------------------

### อัฟกานิสถาน

* Pole khomri − Mazar-i Sharif − Harat

อ้างอิง
-------

1. ↑  Economic and Social Commission for Asia and the Pacific, 2003 Asian Highway Handbook, 2003, page 14
2. ↑  *Google Maps* (Map). Google.
3. ↑  *Bing Maps* (Map). Microsoft and Harris Corporation Earthstar Geographics LLC.

| * ด
* ค
* ก
ทางหลวงสายเอเชีย |
| --- |
| สายหลัก | 
* AH1
* AH2
* AH3
* AH4
* AH5
* AH6
* AH7
* AH8

 |  |
| เอเชียตะวันออกเฉียงใต้ | 
* AH11
* AH12
* AH13
* AH14
* AH15
* AH16
* AH17
* AH18
* AH19
* AH25
* AH26
* AH111
* AH112
* AH121
* AH123
* AH131
* AH132
* AH140
* AH141
* AH142
* AH143
* AH150

 |
| เอเชียตะวันออก | 
* AH30
* AH33
* AH34

 |
| เอเชียใต้ | 
* AH42
* AH43
* AH45
* AH46
* AH47
* AH48

 |
| สายเอเชียเหนือ เอเชียกลาง และเอเชียตะวันตกเฉียงใต้ | 
* AH63
* AH64
* AH65
* AH66
* AH67
* AH68
* AH70
* AH71
* AH72
* AH75
* AH76
* AH77
* AH78
* AH81
* AH82
* AH83
* AH84
* AH85
* AH86
* AH87

 |
**เพนกวินอาเดลี** (อังกฤษ: Adélie penguin; ชื่อวิทยาศาสตร์: *Pygoscelis adeliae*) เป็นนกประเภทเพนกวินชนิดหนึ่ง

โดยที่ชื่อ "อาเดลี" นั้นมาจากชื่อภรรยาของฌูล ดูว์มง ดูร์วีล (Jules Dumont d'Urville) นักสำรวจขั้วโลกใต้ชาวฝรั่งเศส เพนกวินอาเดลีเป็นเพนกวินขนาดกลาง มีความสูงประมาณ 46-75 เซนติเมตร น้ำหนักประมาณ 3.6-6 กิโลกรัม มีลักษณะเด่นคือ รอบดวงตามีวงกลมสีขาวคล้ายวงแหวน และมีขนหางที่ยาวกว่าเพนกวินชนิดอื่น ๆ 

เพนกวินอาเดลี เป็นเพนกวินที่พบได้ทั่วไปในซีกโลกทางใต้ เช่น ขั้วโลกใต้, มหาสมุทรใต้ หรือทวีปแอนตาร์กติกา โดยอาศัยอยู่ร่วมกับเพนกวินจักรพรรดิ เพนกวินอาเดลีขยายพันธุ์ในช่วงฤดูใบไม้ร่วงของซีกโลกทางใต้ ลูกเพนกวินจะกำเนิดมาในช่วงนี้ และจะต้องเร่งให้โตทันก่อนที่จะถึงฤดูหนาว ที่ทั้งทวีปจะปกคลุมไปด้วยน้ำแข็ง ซึ่งเป็นการยากมากที่จะหาอาหาร พ่อแม่นกจะเร่งออกทะเลไปหาอาหาร ซึ่งได้แก่ ปลาและหมึก เก็บไว้เป็นของเหลวในท้อง เพื่อกลับมาป้อนเป็นอาหารให้แก่ลูกนก เพนกวินอาเดลีมีไข่ได้ครั้งละ 2 ฟอง โดยจะฟักไข่และทำรังบนพื้นที่ไม่มีน้ำแข็งปกคลุม โดยพ่อนกจะเป็นฝ่ายกกไข่ ในช่วงที่เร่งให้ลูกเติบโต บางทีพ่อแม่นกอาจต้องไป-กลับทะเลวันละหลาย ๆ เที่ยว และบางครั้งอาจใช้เวลาออกหาอาหารนานหลายวัน ซึ่งพ่อแม่นกจะเลี้ยงลูกได้ดีที่สุดแค่เพียงตัวเดียวเท่านั้น

ลูกเพนกวินอาเดลีจะมีขนสีเทาตลอดทั้งตัว และเมื่อมีขนชุดสุดท้ายก่อนจะผลัดขนเป็นเหมือนนกวัยเจริญพันธุ์ มีจะมีกระจุกขนกลุ่มหนึ่งอยู่หลังหัว

เพนกวินอาเดลีอาศัยอยู่รวมเป็นฝูงขนาดใหญ่แบบนิคมซึ่งมีจำนวนสมาชิกได้ถึงหลักแสนตัว เมื่อถึงฤดูหนาวที่น้ำแข็งจะปกคลุมทั้งทวีปแอนตาร์กติกา เพนกวินอาเดลีจะอพยพย้ายถิ่นอาศัยไปยังพื้นที่ที่มีอุณหภูมิอุ่นกว่า บางครั้งใช้วิธีการเดินทางด้วยการอาศัยบนก้อนน้ำแข็งขนาดใหญ่ลอยไปในท้องทะเลเป็นระยะเวลาหลายวัน นอกจากนี้แล้วเพนกวินอาเดลีถือได้ว่าเป็นเพนกวินชนิดเดียวที่มีอุปนิสัยดุ โดยจะต่อสู้กับศัตรูผู้รุกราน เช่น นกทะเลชนิดต่าง ๆ เพื่อป้องกันตัวหรือลูก ๆ บางครั้งอย่างดุเดือด 

เพนกวินอาเดลีได้ถูกบันทึกโดยจอร์จ เมอร์รีย์ เลวิก นักสำรวจชาวอังกฤษที่ได้เดินทางไปสำรวจขั้วโลกใต้ในปี ค.ศ. 1910 ที่ศึกษาถึงพฤติกรรมของเพนกวินบริเวณอาเดลีแลนด์ ว่ามีพฤติกรรมทางเพศที่แปลกประหลาด โดยมีการผสมพันธุ์กันเองในหมู่นกเพศผู้ คล้ายกับพฤติกรรมรักร่วมเพศของมนุษย์ รวมถึงนกเพศผู้มีการผสมพันธุ์กับซากนกตัวเมียที่ตายไปนานหลายปีแล้วด้วย ซึ่งรายงานนี้เพิ่งได้รับการเผยเปิดเมื่อเดือนมิถุนายน ค.ศ. 2012

อ้างอิง
-------

1. ↑  BirdLife International (2012). "*Pygoscelis adeliae*". *IUCN Red List of Threatened Species. Version 2013.2*. สืบค้นเมื่อ 26 November 2013.
2. ↑  "Adélie penguin (*Pygoscelis adeliae*)". ARKive. คลังข้อมูลเก่าเก็บจากแหล่งเดิมเมื่อ 2011-11-05. สืบค้นเมื่อ 6 November 2011.
3. ↑  "Adélie Penguin". *Sea World*. คลังข้อมูลเก่าเก็บจากแหล่งเดิมเมื่อ 2011-11-21. สืบค้นเมื่อ 1 December 2011.
4. 1 2 3  *ฤดูใบไม้ร่วง*, สุดยอดสารคดีโลก: "อัศจรรย์โลกน้ำแข็ง (Frozen Planet)" ทางไทยพีบีเอส: พฤหัสบดีที่ 18 กรกฎาคม 2556
5. ↑  "*บันทึกการเดินทางสู่แอนตาร์กติกา*: "สุดหล้าฟ้าเขียว"". ช่อง 3. 30 August 2014. สืบค้นเมื่อ 30 August 2014.[*ลิงก์เสีย*]
6. ↑  "เปิดบันทึกลับข้ามศตวรรษพฤติกรรม "เซ็กซ์วิปริต" ในเพนกวิน". คลังข้อมูลเก่าเก็บจากแหล่งเดิมเมื่อ 2012-06-20. สืบค้นเมื่อ 2013-07-19.

คอมมอนส์ มีภาพและสื่อเกี่ยวกับ:  
***Pygoscelis adeliae***

แหล่งข้อมูลอื่น
---------------

 ข้อมูลที่เกี่ยวข้องกับ Pygoscelis adeliae ที่วิกิสปีชีส์

* ข้อมูลเพิ่มเติม เก็บถาวร 2015-04-06 ที่ เวย์แบ็กแมชชีน
ลูกขนไก่ไนลอน
ลูกขนไก่ที่ทำจากขนนก
**ลูกขนไก่** (อังกฤษ: shuttlecock หรือเรียกในชื่อ bird หรือ birdie) เป็นลูกที่ตีออกไปซึ่งมีแรงต้านสูง สำหรับใช้ในกีฬาแบดมินตัน ซึ่งมีลักษณะเป็นรูปทรงกรวยเปิด โดยเป็นขนนกที่ทับซ้อนกัน 16 ก้านจากห่านหรือเป็ดที่มาจากปีกข้างซ้ายหรือปีกข้างขวาอย่างใดอย่างหนึ่งเท่านั้นในแต่ละลูก[] และฝังลงในฐานไม้ก๊อกที่โค้งมน ซึ่งไม้ก๊อกจะมีการคลุมด้วยชั้นหนังบาง ๆ รูปร่างของลูกขนไก่เช่นนี้จะทำให้มีเสถียรภาพด้านอากาศพลศาสตร์เป็นอย่างมาก โดยไม่คำนึงถึงการปรับตัวเบื้องต้น มันจะให้ส่วนที่เป็นไม้ก๊อกนำออกไปก่อน และจะยังคงอยู่ในสภาพไม้ก๊อกเคลื่อนลงมาเป็นอันดับแรก อนึ่ง ชื่อ*ลูกขนไก่* บ่อยครั้งจะเรียกในภาษาอังกฤษแบบสั้น ๆ ว่า **shuttle** คำว่า "shuttle" อาจเป็นชื่อที่ได้มาจากการเคลื่อนไหวที่พุ่งกลับไปมาในระหว่างการแข่ง ซึ่งมีลักษณะคล้ายกับกระสวยของกี่ ส่วนคำว่า "cock" ซึ่งเป็นส่วนหนึ่งของชื่อเต็มในภาษาอังกฤษ อาจจะได้มาจากความคล้ายคลึงกับขนนกที่อยู่บนตัวของลูกไก่ตัวผู้

เปรียบเทียบระหว่างแบบขนนกกับแบบวัสดุสังเคราะห์
----------------------------------------------

ขนนกมีลักษณะเปราะ ลักษณะเช่นนี้ของลูกขนไก่จะแตกง่ายและมักจะต้องมีการเปลี่ยนหลายครั้งในระหว่างการแข่งขัน ด้วยเหตุนี้ ลูกขนไก่แบบสังเคราะห์ที่ได้รับการพัฒนาจึงเข้ามาแทนที่แบบขนนกโดยจะมีลักษณะเป็นบานกระโปรงพลาสติก ผู้เล่นมักจะอ้างถึงลูกขนไก่แบบสังเคราะห์ว่าเป็น*พลาสติก* และแบบขนว่ามีลักษณะเป็น*ขนนก*

ราคาของแบบขนนกคุณภาพดีจะมีความใกล้เคียงกับแบบพลาสติกคุณภาพดี แต่แบบพลาสติกจะมีความทนทานมากกว่า โดยปกติแล้วจะสามารถใช้ได้เป็นเวลานานในหลายแมตช์โดยไม่ด้อยไปกว่ากัน

ผู้เล่นส่วนใหญ่ที่มีประสบการณ์และความชำนาญอย่างมากจะชอบแบบขนนก และการแข่งขันแบบเอาจริงเอาจังหรือแบบลีกมักจะใช้ลูกขนไก่แบบขนนกที่มีคุณภาพสูงสุด ตลอดจนมีความรู้สึกชอบต่อลูกขนไก่แบบขนนก[] และยืนยันว่าพวกเขาสามารถควบคุมการตีในแบบขนนกได้ดีกว่าแบบพลาสติก ในทวีปเอเชีย ลูกขนไก่แบบขนนกจะมีราคาไม่แพงเมื่อเทียบกับทวีปยุโรปและอเมริกาเหนือ และแทบจะไม่ได้นำลูกขนไก่แบบพลาสติกมาใช้เลย[]

ลักษณะการเล่นลูกขนไก่แบบพลาสติกกับแบบขนนกจะแตกต่างกันอย่างมีนัยสำคัญ โดยแบบพลาสติกจะเคลื่อนที่ไปได้ช้ากว่าในตอนเริ่มตี แต่จะลดความช้าลงเมื่อการพุ่งออกไปใกล้จะสิ้นสุดลง ดังนั้น แบบขนนกจะมีแนวโน้มเคลื่อนที่เป็นแนวดิ่งแบบเห็นภาพชัดเจน ส่วนในแบบพลาสติกจะไม่ค่อยตกลงมาในแนวดิ่งตามวิถีทแยงมุม ลูกขนไก่แบบขนนกอาจพุ่งมาด้วยความเร็วที่กว่า 320 กิโลเมตร/ชั่วโมง (200 ไมล์ต่อชั่วโมง) แต่จะชะลอความเร็วเมื่อหยอดคล้อยลง ด้วยเหตุนี้ แบบขนนกจะทำให้การแข่งขันนั้นดูเหมือนเร็วกว่า[] แต่ยังช่วยให้ใช้เวลามากขึ้นในการเล่นจังหวะ เพราะแบบขนนกสามารถพุ่งไปได้เร็วกว่าเมื่อกระทบกับหน้าไม้แบดมินตัน ทั้งยังมีแนวโน้มที่จะส่งผลกระทบต่อไหล่และได้รับบาดเจ็บน้อยลง[]

ข้อมูลจำเพาะ
------------

ลูกขนไก่มีน้ำหนักที่ประมาณ 4.75 ถึง 5.50 กรัม (0.168 ถึง 0.194 ออนซ์) ซึ่งประกอบด้วยขนนก 16 ก้านโดยแต่ละก้านมีความยาวที่ 70 มิลลิเมตร (2.8 นิ้ว) และมีเส้นผ่าศูนย์กลางของไม้ก๊อกอยู่ที่ 25 ถึง 28 มิลลิเมตร (0.98 ถึง 1.10 นิ้ว) และเส้นผ่าศูนย์กลางของวงกลมที่ขนปักล้อมอยู่ที่ประมาณ 54 มิลลิเมตร (2.1 นิ้ว)

ดูเพิ่ม
-------


คอมมอนส์ มีภาพและสื่อเกี่ยวกับ:  
**ลูกขนไก่**

* เจี้ยนจื่อ

อ้างอิง
-------

1. ↑  "birdie". thefreedictionary.com. สืบค้นเมื่อ 2011-01-09.
2. ↑  "BWF's tournament sanctioned shuttlecocks". Badminton World Federation site. คลังข้อมูลเก่าเก็บจากแหล่งเดิมเมื่อ 2013-04-28. สืบค้นเมื่อ 2011-11-01.
เมื่อวันที่ 9 ธันวาคม 2021 เกิดอุบัติเหตุทางถนนในรัฐเชียปัส ประเทศเม็กซิโก เมื่อรถบรรทุกที่ลักลอบขนผู้อพยพ 180 คนพลิกคว่ำแล้วชนเข้ากับสะพาน เป็นผลให้มีผู้เสียชีวิตอย่างน้อย 55 ราย และบาดเจ็บมากกว่าหนึ่งร้อยราย

ในช่วงปีที่ผ่านมาได้มีจำนวนผู้อพยพเพิ่มจำนวนขึ้นมากจากอเมริกากลางที่ข้ามพรมแดนจากประเทศกัวเตมาลามาประเทศเม็กซิโกผ่านทางรัฐเชียปัสซึ่งตั้งอยู่ริมพรมแดนของสองประเทศ โดยมีเป้าหมายเพื่ออพยพเข้าไปยังสหรัฐ มีรายงานทางการเม็กซิโกตรวจพบการลักลอบขนผู้อพยพข้ามแดนเช่นนี้อยู่บ่อย ๆ ครั้งใหญ่ที่สุดในเดือนพฤศจิกายน 2021 ตรวจพบผู้ลี้ภัยกว่า 600 คนจาก 12 ประเทศ ลักลอบข้ามพรมแดนมาทางท้ายรถบรรทุกสองคัน ที่เบรากรุซ

เหตุการณ์นี้เป็นเหตุการณ์ที่มีผู้เสียชีวิตมากที่สุดในบรรดาเหตุการณ์ที่เกี่ยวกับผู้อพยพข้ามพรมแดนผ่านประเทศเม็กซิโก นับตั้งแต่การสังหารหมู่ที่ซานเฟร์นันโดในปี 2010 ซึ่งมีผู้อพยพ 72 รายถูกฆาตกรรมโดยขบวนการยาเสพติดโลสเซตัสในรัฐตาเมาลิปัส

อ้างอิง
-------

1. ↑  "Mexico truck crash: 'I woke up 50 metres from the truck'". *BBC News* (ภาษาอังกฤษแบบบริติช). 2021-12-12. สืบค้นเมื่อ 2021-12-12.
2. ↑  Reuters (2021-11-20). "Migrants from 12 countries among 600 found in two trucks in Mexico". *Reuters* (ภาษาอังกฤษ). สืบค้นเมื่อ 2021-12-10.
3. ↑  Press, MANUEL DE LA CRUZ and EDGAR H. CLEMENTE Associated. "53 dead after truck smuggling migrants crashes in Mexico". *Lebanon Express* (ภาษาอังกฤษ). คลังข้อมูลเก่าเก็บจากแหล่งเดิมเมื่อ 2021-12-10. สืบค้นเมื่อ 2021-12-10.

พิกัดภูมิศาสตร์: 16°44′28″N 93°02′15″W﻿ / ﻿16.7412°N 93.0374°W﻿ / 16.7412; -93.0374
**เหตุผลวิบัติอรูปนัย** (อังกฤษ: informal fallacy) เป็นการให้เหตุผล
โดยที่เหตุที่ให้ไม่สนับสนุนผลที่แสดง 
เหตุผลวิบัติอรูปนัยมักเป็นผลจากความผิดพลาดด้านความคิดที่ทำให้ผลที่กล่าวถึงไม่น่าเชื่อถือ
เปรียบเทียบกับ "เหตุผลวิบัติรูปนัย" (formal fallacy) ซึ่งเป็นความผิดพลาดทางตรรกะ

ความแตกต่างระหว่างเหตุผลวิบัติรูปนัยและอรูปนัย
----------------------------------------------

เหตุผลวิบัติรูปนัยเป็นการให้เหตุผลเชิงนิรนัย (deductive reasoning) ที่เกิดความผิดพลาดในทางตรรกะ
ที่ควรจะให้ผลที่เป็นจริงเมื่อมีเหตุที่เป็นจริง
ซึ่งทำให้เหตุผลนั้นเป็นโมฆะ

ส่วนเหตุผลโดยอุปนัยซึ่งเป็นวิธีการให้เหตุผลแบบอรูปนัย ไม่ได้ตัดสินตามหลักของตรรกะเช่นนั้น
คือ ความสมควรของเหตุผลนั้นตัดสินโดยความน่าเชื่อถือทางความคิด
หรือตามกำลังของหรือตามวิธีการทางอุปนัย (ยกตัวอย่างเช่น การอนุมานโดยใช้สถิติ)
ยกตัวอย่างเช่น เหตุผลวิบัติโดยการวางนัยทั่วไปเร็วเกินไป (hasty generalization) สามารถกล่าวได้ดังนี้

1. "ก" เป็น "ข"
2. และ "ก" ก็เป็น "ค" ด้วย
3. ดังนั้น "ข" ทั้งหมดก็จะเป็น "ค" ด้วย

แม้ว่า โดยนิรนัยแล้ว นี้ไม่มีทางสมเหตุผล แต่ว่า ถ้าสามารถทำการอนุมานได้โดยใช้สถิติที่สมควร การให้เหตุผลโดยวิธีนี้อาจจะเป็นสิ่งที่น่าเชื่อถือได้

ดูเพิ่ม
-------

* การคิดวิเคราะห์

เชิงอรรถและอ้างอิง
------------------

1. ↑  Kelly, D. (1994) *The Art of Reasoning*. W W Norton & Company, Inc. ISBN 0-393-96466-3

แหล่งข้อมูลอื่น
---------------

* Logical fallacies A list of logical fallacies, explained.
* The Fallacy Files: Informal Fallacy
**ถั่วผี** (ชื่อวิทยาศาสตร์: *Macroptilium lathyroides* (L.) Urb.) เป็นไม้ล้มลุกและ เป็นพืชฤดูเดียว (annual) เมล็ดแก่ร่วงแล้วงอกเป็นต้นใหม่ในฤดูฝนต่อไป ทรงต้นเป็นกอพุ่มตั้งปลายยอดทอดอ่อนเล็กน้อย ตามลำต้นมีขน ลำต้นกลม ใบประกอบมีใบย่อย 3 ใบ ใบย่อยรูปไข่แกมรูปหอก ดอกช่อแบบติดดอกสลับ ก้านดอกสั้น ดอกแดงปนม่วง ฝักรูปทรงกระบอก ภายในมีเมล็ด 18-30 เมล็ด แตกได้ เมล็ดรูปขอบขนาน หรือสี่เหลี่ยม

ลักษณะทางพฤกษศาสตร์
-------------------

### ต้น

ความสูงของต้น 109.91- 136.73 เซนติเมตร ขนาดเส้นผ่านศูนย์กลางลำต้น 4.0- 8.3 มิลลิเมตร ลำต้นเหนียวและกลวงสีเขียวเข้ม ผิวลำต้นเป็นเส้นตามยาวมีขนสีน้ำตาลยาวประมาณ 2 มิลลิเมตรปกคลุมหนาแน่น ลูบจะสากมือ

### ใบ

ใบมี 3 ใบย่อย มีก้านใบ (pinnately trifoliate) ใบย่อยเป็นแบบรูปใบหอกแกมขอบขนาน (oblong lanceolate) และมีแบบรูปสี่เหลี่ยมข้าวหลามตัดปะปน (rhomboidal) โคนใบสอบเป็นรูปเกือบสามเหลี่ยม แผ่นใบเรียว ปลายใบแหลม (acute) ปลายใบมีติ่งหนามสั้น (macronate) ใบบนยาว 6.7- 6.8 เซนติเมตร กว้าง 3.1- 3.5 เซนติเมตร ใบคู่ข้างยาว 5.6- 6.2 เซนติเมตร กว้าง 2.8- 2.9 เซนติเมตร เส้นกลางใบ (mid rib) ด้านหลังนูนขึ้นเล็กน้อย เส้นใบ (vein) จัดเรียงตัวแบบร่างแห (reticulate) สีใบเขียวเข้ม หน้าใบมีขนสั้นๆ หลังใบมีขนปกคลุมหนาแน่นกว่าหน้าใบ ขอบใบหยักแบบขนครุย (ciliate) ผิวใบค่อนข้างนุ่ม ก้านใบยาว 3.25-5.81 เซนติเมตรมีขนคลุมปานกลาง หูใบ (stipule) เป็นแบบหนาม (spinous) สีเขียวยาวประมาณ 2 มิลลิเมตร โคนใบพองออกเล็กน้อย

### ดอก

ออกดอกช่วงเดือนเมษายน - ธันวาคม ดอกออกที่ซอกใบแบบช่อกระจะ (raceme) ช่อดอกรวม (inflorescence) ยาว 17.31- 25.25 เซนติเมตร ดอกเดี่ยวรูปดอกถั่วยาว 2.8- 3 เซนติเมตร กลีบดอกสีแดงเลือดหมู (crimson) ดอกออกจากจุดเดียวกันเป็นคู่ๆบนแกนช่อดอกรวม โคนดอกมีกลีบรองดอกรูปกรวยส่วนปลายสีแดงเข้มแยกเป็น 5 หยัก ส่วนโคนสีอ่อนกว่า

### ฝัก

รูปฝักกลมมีรอยคอดตื้นๆ ฝักยาว 4.29- 7.5 เซนติเมตร กว้าง 0.26- 0.3 เซนติเมตร มี 4-6 ฝักต่อช่อ ในหนึ่งฝักมี 3-12 

### เมล็ด

เมล็ดรูปทรงกระบอกปลายตัดสีน้ำตาลดำ ฝักแก่แตกเป็นสองซีก

ต้นถั่วผี
ใบต้นถั่วผี

แหล่งที่พบและเก็บรวบรวมพันธุ์
-----------------------------

พบขึ้นอยู่ทั่วไปในพื้นที่ว่างเปล่า ริมคูน้ำ คันนา สภาพดินเหนียว ดินเหนียวปนลูกรังและดินร่วนปนเหนียว พื้นที่มีความสูงเหนือระดับน้ำทะเลตั้งแต่ 31 เมตร เช่น เขตพื้นที่ตำบลจันทึก อำเภอปากช่อง เขื่อนลำแซะ อำเภอครบุรี จังหวัดนครราชสีมา อำเภอวังทอง จังหวัดพิษณุโลก อำเภอคอนสาร จังหวัดชัยภูมิ อำเภอวิเศษชัยชาญ จังหวัดอ่างทอง อำเภอปากพนัง จังหวัดนครศรีธรรมราช อำเภอชะอำ จังหวัดเพชรบุรี (PC 029, PC 063, PC 069, PC 080, PC 248, SN 079, SN 106)

คุณค่าทางอาหาร
--------------

ต้นถั่วระยะมีดอก อายุประมาณ 50 วัน มีค่า โปรตีน 17.52 เปอร์เซ็นต์ เยื่อใยส่วน ADF 36.07 เปอร์เซ็นต์ NDF 48.22 เปอร์เซ็นต์ เฮมิเซลลูโลส 9.28 เปอร์เซ็นต์ เซลลูโลส 27.04 เปอร์เซ็นต์ ลิกนิน 9.01 เปอร์เซ็นต์ แทนนิน 0.49 เปอร์เซ็นต์ แคลเซียม 1.71 เปอร์เซ็นต์ ฟอสฟอรัส 0.40 เปอร์เซ็นต์ โปแตสเซียม 1.60 เปอร์เซ็นต์ มีค่าการย่อยได้ของวัตถุแห้ง (DMD) 46.59 เปอร์เซ็นต์ (โดยวิธี Nylon bag Technique)

การใช้ประโยชน์
--------------

เป็นแหล่งอาหารสัตว์ตามธรรมชาติสำหรับแทะเล็มของโค กระบือ

รูปภาพ
------

* ต้นถั่วผีต้นถั่วผี
* ต้นถั่วผีต้นถั่วผี
* ใบของต้นถั่วผีใบของต้นถั่วผี

อ้างอิง
-------

1. ↑  USDA
2. ↑  กรมปศุสัตว์[*ลิงก์เสีย*]

คอมมอนส์ มีภาพและสื่อเกี่ยวกับ:  
**ถั่วผี**

แหล่งข้อมูลอื่น
---------------

 ข้อมูลที่เกี่ยวข้องกับ Macroptilium lathyroides ที่วิกิสปีชีส์
พันธะไฮโดรเจนระหว่างโมเลกุลของน้ำ ซึ่งในรูปแทนด้วยเส้นประสีดำ ส่วนเส้นขาวทึบเป็นพันธะโควาเลนต์ที่ยึดเกาะกันระหว่าง ออกซิเจน (สีแดง) และ ไฮโดรเจน (สีขาว)
**พันธะไฮโดรเจน** (อังกฤษ: Hydrogen bond) เป็นอันตรากิริยานอนโคเวเลนต์ชนิดหนึ่ง ที่เกิดขึ้นระหว่างอะตอมที่มีสภาพลบหรือมีอิเล็กโทรเนกาทิวิตีสูงกับอะตอมของไฮโดรเจนที่สร้างพันธะโควาเลนต์กับอะตอมที่มีอิเล็กโทรเนกาทิวิตีสูงอีกอะตอมหนึ่ง พันธะไฮโดรเจนจัดเป็นแรงทางไฟฟ้าสถิตระหว่างสภาพขั้วบวกและสภาพขั้วลบ หรือเป็นอันตรกิริยาแบบขั้วคู่-ขั้วคู่ ทั้งนี้ พันธะไฮโดรเจนอาจเกิดขึ้นภายในโมเลกุลหรือระหว่างโมเลกุลก็ได้ พลังงานพันธะไฮโดรเจนอยู่ระหว่าง 5-30 kJ/mol ซึ่งมีความแข็งแรงมากกว่าแรงแวนเดอร์วาล์ว แต่อ่อนกว่าพันธะโคเวเลนต์และพันธะไอออนิก อนึ่ง ในโมเลกุลขนาดใหญ่ เช่น โปรตีน หรือ กรดนิวคลีอิก ก็อาจมีพันธะไฮโดรเจนภายในโมเลกุลได้ 

**นิยามโดย IUPAC**

"พันธะไฮโดรเจนเป็นอันตรกิริยาแบบดึงดูดระหว่างอะตอมไฮโดรเจนจากโมเลกุลหรือส่วนของโมเลกุล X-H โดยที่ X มีสภาพลบหรืออิเล็กโทรเนกาติวิตีสูงกว่าไฮโดรเจน กับอะตอมหรือกลุ่มของอะตอมในโมเลกุลเดียวกันหรือโมเลกุลอื่นที่มีหลักฐานแสดงการเกิดพันธะ" 

โดยทั่วไปแล้ว พันธะไฮโดรเจนจะถูกแสดงด้วยสัญลักษณ์ X-H…Y-X เมื่อจุดสามจุด (…) แทนพันธะไฮโดรเจน X-H แทนผู้ให้ (donor) พันธะไฮโดรเจน ตัวรับ (acceptor) อาจจะเป็นอะตอมหรือไอออนลบ Y หรือส่วนของโมเลกุล Y-Z เมื่อ Y สร้างพันธะกับ Z ในบางกรณี X และ Y อาจจะเป็นอะตอมชนิดเดียวกัน และ ระยะ X-H และ Y-H เท่ากัน ทำให้เกิดพันธะไฮโดรเจนแบบสมมาตร (symmetric hydrogen bond) และในบางครั้งจะพบว่า ตัวรับพันธะไฮโดรเจนอาจจะเป็นอิเล็กตรอนคู่โดดเดี่ยวของ Y หรือพันธะไพ (pi bond) ของ Y-Z

อ้างอิง
-------

* Nic, M.; Jirat, J.; Kosata, B. eds. (2006–). "hydrogen bond". IUPAC Compendium of Chemical Terminology (Online ed.). doi:10.1351/goldbook.H02899. ISBN 0-9678550-9-8

* E. Arunan, G. R. Desiraju, R. A Klein, J. Sadlej, S. Scheiner, I. Alkorta, D. C. Clary, R. H. Crabtree, J. J. Dannenberg, P. Hobza, H. G. Kjaergaard, A. C. Legon, B. Mennucci, and D. J. Nesbitt (2011). "Definition of the hydrogen bond". Pure Appl. Chem. 83 (8): 1637–1641. doi:10.1351/PAC-REC-10-01-02

* E. Arunan, G. R. Desiraju, R. A Klein, J. Sadlej, S. Scheiner, I. Alkorta, D. C. Clary, R. H. Crabtree, J. J. Dannenberg, P. Hobza, H. G. Kjaergaard, A. C. Legon, B. Mennucci, and D. J. Nesbitt (2011). "Defining the hydrogen bond: An Account". Pure Appl. Chem. 83 (8): 1619–1636. doi:10.1351/PAC-REP-10-01-01

ดูเพิ่ม
-------

* พันธะเคมี
* พันธะโคเวเลนต์
* พันธะไอออนิก
* พันธะโลหะ
* พันธะแฮโลเจน
* อันตรกิริยานอนโคเวเลนต์
**วัดพระธาตุบาลิง** เป็นวัดไทยสังกัดคณะสงฆ์ฝ่ายมหานิกาย ตั้งอยู่ในอำเภอบาลิง รัฐเกอดะฮ์ ประเทศมาเลเซีย ปัจจุบันพระสมุห์บุญเจิด ฐานงฺกโร เป็นเจ้าอาวาส

วัดพระธาตุบาลิง หรือ **วัดพระธาตุ (ปาลิไล) บาลิง** เป็นวัดประจำหมู่บ้านคนไทยเมื่อแรกเข้ามาตั้งถิ่นฐานในอำเภอบาลิง วัดมีเกจิอาจารย์ คือ พระวิบูลย์ ปรีชาญาณ (รื่น) มีการสร้างเหรียญของท่านเมื่อ พ.ศ. 2519 ท่านมีวิชาอีกวิชาหนึ่ง คือ ทำด้ายผูกข้อมือ

อุโบสถมีลักษณะเป็นสถาปัตยกรรมพื้นบ้านมลายู คือ มีหลังคาคลุมด้านหน้าและหลังของอุโบสถ รวมถึงโครงสร้างหลังคาแบบพื้นบ้าน แต่ผสมผสานศิลปะไทยประเพณี มีฐานบัวคว่ำบัวหงายค่อนข้างสูง มีประตูแบบอุโบสถของไทย ใบเสมาพร้อมฐานรองรับรอบอุโบสถ 8 ตำแหน่ง แต่ไม่พบกำแพงแก้ว หน้าบันด้านสกัดหน้า กรุไม้กระดานปิดตามแนวนอน บริเวณคอสองใต้หน้าบันมีลายปูนปั้นนูนต่ำ ลวดลายเหมือนลายดอก กำหนดอายุอุโบสถน่าจะสร้างก่อน พ.ศ. 2452 ทั้งนี้ยังสันนิษฐานว่าอุโบสถได้รับการบูรณะ พร้อมการสร้างหอระฆังที่มีจารึกว่า สร้าง พ.ศ. 2482

อ้างอิง
-------

1. ↑  "ทะเบียนวัดไทยในต่างประเทศ" (PDF).
2. ↑  บรรลือ ขอรวมเดช. "อุโบสถวัดไทยในเมืองมลายู (กลันตัน เกดะห์ ปะลิส และปีนัง) สมัยรัตนโกสินทร์" (PDF). มหาวิทยาลัยศิลปากร.[*ลิงก์เสีย*]
|  |  |
| --- | --- |
| ค.ศ. | บทความนี้อ้างอิงคริสต์ศักราช/คริสต์ทศวรรษ/คริสต์ศตวรรษ ซึ่งเป็นสาระสำคัญของเนื้อหา  |

หอทัศนาที่เมืองการ์ดาในอิตาลี
**หอทัศนา**
 (อังกฤษ: Belvedere หรือบางครั้ง Belvidere) คือส่วนประกอบของสิ่งก่อสร้างที่มาจากภาษาอิตาลีที่แปลว่า "ทัศนะอันงดงาม" ที่มีลักษณะโครงสร้างที่ใช้ประโยชน์ของตำแหน่งที่ตั้งเพื่อให้ได้ทิวทัศน์ดังกล่าว หอทัศนาอาจจะสร้างบนส่วนบนของสิ่งก่อสร้างเพื่อที่จะให้ได้เห็นทิวทัศน์ที่ดี ตัวโครงสร้างเองอาจจะเป็นรูปทรงต่างๆ ที่อาจจะเป็นหอกลมยอดแหลม (turret) หรือ หอหลังคาโดม (cupola) หรือเป็นระเบียงเปิดที่ในภาษาอิตาลีเรียกว่า "altana" ก็ได้ 

บนเนินด้านหนึ่งเหนือพระราชวังวาติกัน อันโตนิโอ โพลลาอูโลสร้างศาลาเล็กๆ ที่เรียกกันว่า "palazzetto" ซึ่งเป็นหอทัศนาสำหรับสมเด็จพระสันตะปาปาอินโนเซนต์ที่ 8 หลายปีต่อมาโดนาโต บรามันเตก็เชื่อมวาติกันเข้ากับหอทัศนาตามพระราชดำรัสของสมเด็จพระสันตะปาปาจูเลียสที่ 2 โดยการสร้างลานหอทัศนา ("Cortile del Belvedere") ที่เรียงรายด้วยประติมากรรมโบราณที่รวมทั้ง "อพอลโลหอทัศนา" (Apollo Belvedere) ที่เป็นการแพร่หลายความนิยมในการสร้าง "หอทัศนา" กันขึ้นในคริสต์ศตวรรษที่ 16

อ้างอิง
-------

1. ↑  มะลิฉัตร เอื้ออานันท์. "พจนานุกรมศัพท์ศิลปะ" สำนักพิมพ์แห่งจุฬาลงกรณ์มหาวิทยาลัย, พ.ศ. 2545
2. ↑  "ศัพท์บัญญัติราชบัณฑิตยสถาน". คลังข้อมูลเก่าเก็บจากแหล่งเดิมเมื่อ 2017-07-15. สืบค้นเมื่อ 2010-01-13.
3. ↑  "ศัพท์บัญญัติราชบัณฑิตยสถาน". คลังข้อมูลเก่าเก็บจากแหล่งเดิมเมื่อ 2017-07-15. สืบค้นเมื่อ 2010-01-13.

* Roth, Leland M (1993). *Understanding Architecture: Its Elements History and Meaning*. Oxford, UK: Westview Press. pp. 342–3. ISBN 0-06-430158-3.

ดูเพิ่ม
-------

* ส่วนประกอบของสิ่งก่อสร้าง

แหล่งข้อมูลอื่น
---------------

 วิกิมีเดียคอมมอนส์มีสื่อเกี่ยวกับ หอทัศนา

* พจนานุกรมศัพท์สถาปัตยกรรมคริสต์ศาสนา
แฮบิแทต 67 ประเทศแคนาดา
อาคารรูปแบบบรูทัลลิสต์แห่งหนึ่งในเขตพระนคร กรุงเทพมหานคร
**สถาปัตยกรรมบรูทัลลิสต์** (อังกฤษ: Brutalist architecture) มีช่วงรุ่งเรืองระหว่างปี ค.ศ. 1951 ถึง 1975 เป็นสถาปัตยกรรมที่สืบเนื่องจากการเคลื่อนไหวสถาปัตยกรรมสมัยใหม่ช่วงต้นศตวรรษที่ 20 คำว่า *Nybrutalism* (New Brutalism) เดิมมีต้นกำเนิดจากสถาปนิกชาวสวีเดน ฮันส์ แอสพลันด์ (Hans Asplund) ในปี 1950 เพื่ออธิบายถึงอาคารวิลลาเกิท (Villa Göth) ในอุปซอลา สถาปนิก อลิสันและปีเตอร์ สมิทสัน เป็นผู้แนะนำคำว่า "Brutalism" ให้กับหมู่ผู้พูดภาษาอังกฤษในช่วงต้นคริสต์ทศวรรษ 1950 จนมีการใช้อย่างกว้างขวางหลังนักวิจารณ์สถาปัตยกรรมชาวอังกฤษ เรย์เนอร์ แบนัม (Reynor Banham) ในบทความปี 1955 ที่ชื่อบทความ *The New Brutalism* โดยใช้คำว่า "Brutalism" เพื่ออธิบายจรรยา (ethic) และรูปแบบความงาม (aesthetic style) ในบทความเดียวกัน เขายังใช้คำนี้กับ ศิลปะดิบ (Art Brut) และงาน béton brut (คอนกรีตเปลือย) ของเลอกอร์บูซีเยในฝรั่งเศส โดยถือเป็นการใช้คำนี้เป็นครั้งแรก ปัจจุบันคอนกรีตถือเป็นวัสดุที่ใช้การทั่วไปของสถาปัตยกรรมบรูทัลลิสต์ แต่ก็อาจมีการใช้วัสดุอื่นเช่น อิฐ กระจก เหล็ก หินตัดหยาบ ๆ

อ้างอิง
-------

1. ↑  Đorđe, Alfirević & Simonović Alfirević, Sanja: Brutalism in Serbian Architecture: Style or Necessity? *Facta Universitatis: Architecture and Civil Engineering* (Niš), Vol. 15, No. 3 (2017), pp. 317–331.
2. 1 2  Meades, Jonathan (2014-02-13). "The incredible hulks: Jonathan Meades' A-Z of brutalism". *the Guardian* (ภาษาอังกฤษ). สืบค้นเมื่อ 2018-10-10.
3. ↑  Bull, Alun (2013-11-08), *What is Brutalism?*, สืบค้นเมื่อ 2018-10-10
4. ↑  Review, Architectural (2014-05-15). "The New Brutalism". *On Architecture*. สืบค้นเมื่อ 2018-10-10.
5. ↑  McClelland, Michael, and Graeme Stewart, "Concrete Toronto: A Guide to Concrete Architecture from the Fifties to the Seventies," Coach House Books, 2007, p. 12.
6. ↑  British Brutalism. *World Monument Fund*.
มัสยิดแบดชาฮิเป็นสิ่งก่อสร้างสถาปัตยกรรมโมกุลที่มีชื่อเสียงที่สุดแห่งหนึ่งของโลก
**สถาปัตยกรรมโมกุล** (Mughal Architecture) เป็นรูปแบบหนึ่งของสถาปัตยกรรมอินโด-อิสลาม (Indo-Islamic architecture) ซึ่งพัฒนาขึ้นในสมัยโมกุล ราวคริสต์ศตวรรศที่ 16 ถึง 18 ซึ่งมีอาณาเขตในบริเวณอนุทวีปอินเดีย สถาปัตยกรรมแบบนี้เป็นการผสมผสานระหว่างสถาปัตยกรรมดั้งเดิมของจักรวรรดิก่อน ๆ ในอินเดีย เช่น สถาปัตยกรรมอิสลาม สถาปัตยกรรมเปอร์เซีย สถาปัตยกรรมตุรกี และ สถาปัตยกรรมอินเดีย ลักษณะสำคัญคือโดมทรงบัลบัสขนาดใหญ่ หอมินาเรตที่ขอบบาง โถงขนาดมหึมา ทางเข้าที่เป็นหลังคาทรงโค้ง และการตกแต่งที่วิจิตร

จักรวรรดิโมกุลสถาปนาขึ้นหลังชัยชนะของจักรพรรดิบาบูร์ ในปี 1526 ขณะครองราชย์ พระองค์ทรงสนพระทัยในการก่อสร้างสิ่งก่อสร้างขนาดใหญ่ ซึ่งส่วนมากถูกทำลายลงไปแล้ว ต่อมาในรัชสมัยของจักรพรรดิอัคบาร์ เป็นยุคที่มีการพัฒนาและสร้างสิ่งก่อสร้างด้วยสถาปัตยกรรมโมกุลอย่างรวดเร็วและมีจำนวนมาก ผลงานชิ้นสำคัญ เช่น ป้อมอัครา เมืองในป้อมปราการ "ฟเตหปุระสีกรี" และป้อมปราการของเมือง "Buland Darwaza" และในรัชสมัยของจักรพรรดิชะฮันคีร์มีดำริสร้าง สวนชาลิมาร์ (กัศมีร์)

จุดสูงสุดของสถาปัตยกรรมโมกุลคือรัชสมัยของจักรพรรดิชาห์ชะฮัน ผู้ดำริสร้างทัชมาฮาล ป้อมแดง มัสยิดจามา สวน สวนชาลิมาร์ (ลาฮอร์) หลังพระองค์สิ้นพระชนม์ จักรวรรดิได้เสื่อมถอยลงพร้อมกับสถาปัตยกรรมโมกุล

ระเบียงภาพ
----------

ผลงานชิ้นสำคัญ ได้แก่

* มัสยิดแบดชาฮิ ปากีสถานมัสยิดแบดชาฮิ ปากีสถาน
* มัสยิดจามา (เดลี) อินเดียมัสยิดจามา (เดลี) อินเดีย
* ป้อมแดง อินเดียป้อมแดง อินเดีย
* ทัชมาฮาล อินเดียทัชมาฮาล อินเดีย
* ป้อมละฮอร์ ปากีสถานป้อมละฮอร์ ปากีสถาน
* หุมายูง กา มักบะรา อินเดียหุมายูง กา มักบะรา อินเดีย

อ้างอิง
-------

1. ↑  "Taj Mahal World Heritage". *UNESCO World Heritage. Centre* (ภาษาอังกฤษ). เก็บจากแหล่งเดิมเมื่อ 2019-02-01. สืบค้นเมื่อ 2018-12-31.
2. ↑

แหล่งข้อมูล
-----------

* Asher, Catherine Blanshard (1992). *Architecture of Mughal India*. The New Cambridge History of India, Part I. Vol. 4. Cambridge University Press. ISBN 9780521267281. สืบค้นเมื่อ 16 July 2017.
* George Michell, Amit Pasricha (2011). *Mughal Architecture & Gardens*. ISBN 9781851496709.
* Gupta, Subhadra Sen; Irani, Prakash (2013). *Fathepur Sikri: Akbar's Magnificent City on a Hill*. ISBN 9789381523728.

| * ด
* ค
* ก
สถาปัตยกรรมอินเดีย |
| --- |
| ชนิด | 
* เบงกอล
* ภูมิชา
* พุทธ
* ทราวิฑ
	+ Badami Chalukya
	+ โหยสละ
	+ วิชัยนคร
	+ Western Chalukya
* ซอง
* ฮารัปปา
* ฮินดู
* อินโด-อิสลาม
	+ โมกุล
		- อักบาร์
	+ ชาร์ฆี
	+ กุตับชาฮี
* อินโด-ซาราเซน
* เชน
* กทัมพะ
* กลิงคะ
* ลตินา
* เจาะหิน
* เสขรี
* ซิกข์

 |  |
| แบ่งตามรัฐ | 
* คุชราต
* กรณาฏกะ
* เกรละ
* มหาราษฏระ
* โอฑิษา
* ราชสถาน
* ทมิฬนาฑู
* อุตตรประเทศ
* เบงกอลตะวันตก
* เตลังคนา

 |
| แบ่งตามเมือง | 
* ภุพเนศวร
* เจนไน
* เดลี
* ไฮเดอราบาด
* ลักเนา
* มุมไบ

 |
| 
* หมวดหมู่

 |

|  |  |
| --- | --- |
| การควบคุมรายการหลักฐาน: หอสมุดแห่งชาติ แก้ไขสิ่งนี้ที่วิกิสนเทศ | 
* อิสราเอล
* สหรัฐ

 |